  Виталий Пронин Шаерысьтымы шуръёс вылын туэ ар куспын 43 шудтэм учыръёс вал, 35 мурт выйиз. Тол ӧз вуы на ке но, чорыгасьёс йӧ вылын пуко ни. Городын таӵе алонъёс кылдӥзы Туспуктӥз Максим ЕгоровСпасательёслэсь, йӧ векчи на шуыса алэмзэс, чорыганы яратӥсьёс уг кыло, чакласькытэк ик юнмамтэ йӧ вылэ пото. Озьы, 14-тӥ ноябре Дэри но Кизнер ёросъёсысь ӵыпетъёсы 2 чорыгасьёс выйизы. Удмурт Республикалэн Тӧроез Александр Бречалов дорын кенешон дыръя но со сярысь вераськизы. Россиысь МЧС-лэн Удмурт Республикая Валтӥсь управлениезлэн кивалтӥсезлэн воштӥсез Виктор Паршуков ивортэмъя, толалтэ шаерысьтымы 25 интыын йӧ вылэ дэмен потыны лэземын луоз. Югдурез сак эскерыны кулэ интыосысь кивалтӥсьёс. Александр Бречалов, муниципал кылдытэтъёслэн йыръёссылы вазиськыса, вераз, чорыганы яратӥсьёс пӧлын валэктон уж ортчытоно шуыса. Та вакытэ ӵыпетъёс вылын йӧ векчи на. Спасательёс ало, йӧлэн зӧкталаез ичизэ 7 сантиметр, эшшо но умойгес 15 сантиметр луэм бере гинэ чорыганы яра. Чорыгасьёс, шурысь чорыг уз быры, нош улонэз уд берыкты ни. Валентина Емельянова  